Source: http://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_2642018/Osallistumis_ja_arviointisuunnitelmaAsem(9505)
Timestamp: 2019-10-21 00:08:28+00:00

Document:
Osallistumis- ja arviointisuunnitelma/Asemakaavan muutos/Pankalampi I | Mikkeli
Osallistumis- ja arviointisuunnitelma/Asemakaavan muutos/Pankalampi I
Kaupunkiympäristölautakunta, kokous 26.4.2018
§ 46 Osallistumis- ja arviointisuunnitelma/Asemakaavan muutos/Pankalampi I
MliDno-2018-806
Kaupunkisuunnittelupalvelut lähettää otsikossa mainitun 26. päivänä huhtikuuta 2018 päivätyn osallistumis- ja arviointisuunnitelman (OAS) kaupunkiympäristölautakunnan käsiteltäväksi. Osallistumis- ja arvointisuunnitelma koskee Mikkelin kaupungin 4. kaupunginosan (Kaukola) osaa korttelia 1 sekä niihin liittyviä katu- ja puistoalueita.
Kohde sijoittuu entisen vanhainkodin ja alueelle Pankalammen rannassa. Alueella on toiminut myös monikulttuurikeskus Mimosa, joka on siirtänyt toimintansa muualle. Rakennukset ovat tyhjillään ja niiden purkamista on selvitetty.
Kaupunki osallistui MONIKKO-hankkeeseen, joka tutki jaettua asumista, asukkaan roolia aktiivisena vaikuttajana ja niitä asuinyhteisöllisiä tekijöitä, joilla vahvistetaan naapuruston sisäisiä, positiiviseksi koettuja suhteita. Hankkeeseen kuului vanhainkodin alueen lisäksi terveyskeskuksen tontti. Hankkeessa painotettiin vanhusten asumista ja tutkittiin dementikoille sopivaa palvelukampusta. Hanke tehtiin yhteistyössä Tampereen yliopiston kanssa osana laajempaa kokonaisuutta, johon kuului kuusi pilottihanketta eri kunnissa/kaupungeissa, sen loppuraportti valmistui vuonna 2012.
Suunnitelmassa terveyskeskuksen puolelle oli osoitettu 14 000 k-m² ja vanhainkodin puolella nykyiset rakennukset oli säilytetty täydennettynä 4 500 k-m² uudisrakennusoikeutta. Yhteensä rakennusoikeutta oli 23 500 k-m².
Vuonna 2013 kaupunki tutki aluetta toistamiseen ja vertaili erilaisia mitoitusvaihtoehtoja päätyen n. 26 000 k-m² kokonaisrakennusoikeuteen. Tässä tarkastelussa vanhainkodin rakennukset oli purettu ja tavoitteena oli korkeatasoinen vanhusten yhteisöllinen asuminen. Pankalammen (terveyskeskus ja vanhainkodin alue) asemakaavamuutos laitettiin vireille 12.2.2013, ja sitä koskeva OAS toimitettiin osallisille.
Vuonna 2017 kaupunkisuunnittelu pyysi Ajak Oy:ltä päivitettyä suunnitelmaa vanhainkodin alueelle painottaen pieniä, alle tai noin 50 k-m² omakotitaloja yhdessä kerroksessa. Tavoite yhteisöllisyydestä säilytettiin, mutta ilman määrättyä käyttäjäryhmää ja vuoden 2013 suunnitelmassa olleista kerrostaloista luovuttiin. Tavoitteellinen rakennusoikeus kohteelle on n. 2 000 k-m². Ajak Oy:n suunnitelma on toiminut pohjana nyt käynnistettävälle asemakaavan muutokselle, ja koska kohteen rajaus eroaa vuoden 2013 tilanteesta, on hanke käynnistetty itsenäisenä prosessina.
Alueen arvioidut rakennusten purkukustannukset ovat noin 600 000 euroa ja arvioidut tontinmyyntitulot noin 400 000 euroa.
Kaupunkiympäristölautakunta hyväksyy 4. kaupunginosan (Kaukola) korttelin 1 osaa ja niihin liittyviä katu- ja puistoalueiden / Pankalampi I osallistumis- ja arviointisuunnitelman, asettaa sen julkisesti nähtäville sekä pyytää siitä viranomaislausunnot seuraavilta tahoilta: Etelä-Savon liikenne-, elinkeino- ja ympäristökeskus, Museovirasto, Mikkelin Vesilaitos, Etelä-Savon pelastuslaitos, asukasyhdistykset, Etelä-Savon Energia Oy ja teleoperaattorit.
Merkitään, että joukkoliikenneinsinööri Liisa Heikkinen poistui kokouksesta ennen tämän pykälän käsittelyä.
Kaupunkisuunnittelupalvelut/Ilkka Tarkkanen, Kirsi Avelin
Liite Kyltk Pankalampi I OAS 2018-04-26.pdf (pdf, 883 kt)
§ 45 Asia poistettiin esityslistalta
§ 47 Asemakaavan muutos 4. kaupunginosan (Kaukola) korttelissa 28 ja katualueilla/Runeberginaukio
§ 48 Osallisuussuunnitelma vuodelle 2018, kaupunkiympäristölautakunta
§ 49 Rantakylän päiväkodin väistötilojen tarjousten hyväksyminen
§ 50 Kalevankankaan päiväkodin hankesuunnitelman hyväksyminen
§ 51 Leikkipaikkojen käyttötarkoituksen muutos
§ 52 Ristiinan taajamametsien käyttö ja hoitosuunnitelma
§ 53 Luomusertifiointiin sopivat keruualueet Mikkelin kaupungin omistamista metsätiloista
§ 54 Oikaisuvaatimus koskien Kerrostalotontin 491-6-4-2 myyminen Asunto Oy Mikkelin Sammonkatu 26:lle
§ 55 Lisäys laskujen hyväksyjiin ja asiatarkastajiin, kaupunkiympäristöltk 2018
§ 56 Toiminnan ja talouden seuranta 3/2018, kaupunkiympäristölautakunta
§ 57 Kestävän kasvun -ohjelma
§ 58 Valtuustoaloite fossiiliton Mikkeli 2025
§ 59 Valtuustoaloite koirapuistojen rakentamiseksi Rantakylään ja Tuppuralaan
§ 60 Valtuustoaloite työryhmän perustamisesta Mikkelin torin kehittämiseksi

References: § 46

§ 45

§ 47

§ 48

§ 49

§ 50

§ 51

§ 52

§ 53

§ 54

§ 55

§ 56

§ 57

§ 58

§ 59

§ 60